**A N U N Ţ**

**Unitatea Militară 02605 Bucureşti, din Ministerul Apărării Naţionale organizează examen pentru promovarea în treapta imediat superioară**

**Posturile** pentru care se organizează examen suntîn cadrul secţiei logistice la Unitatea Militară 02605 Bucureşti.

**Principalele cerinţe ale postului** sunt aplicarea procedurilor de utilizare eficientă a resurselor alocate, de asumare a responsabilităţii cu privire la executarea activităţilor specifice fiecărui post, de păstrare a confidenţialităţii, de respectare a normelor interne specifice, a normelor de protecţie a muncii şi a celor de prevenire şi stingere a incendiilor.

**Documentele obligatorii pentru constituirea dosarului de examen sunt următoarele**:

 a) cererea de participare la examen a candidatului;

 b) adeverinţa întocmită de structura de resurse umane cu privire la vechimea în funcţia şi treapta profesională în care este încadrat candidatul, din care să rezulte o vechime de minimum 3 ani în funcţia şi treapta profesională din care persoana în cauză urmează să promoveze;

 c) fotocopii ale rapoartelor de evaluare ale candidatului din ultimii 3 ani, certificate pentru conformitate cu originalul, în situaţia în care acesta nu este încadrat ca debutant;

 d) fotocopii ale actelor de absolvire a studiilor/programelor de perfecţionare profesională, certificate pentru conformitate cu originalul;

 e) fişa postului persoanei care participă la examen.

**Data limită până la care se pot depune cererile de participare la examen este: 10.08.2022, ora 16.00.**

**Condiţiile generale pentru susţinerea examenului** sunt:

- să aibă o vechime de cel puţin 3 ani în funcţia şi treapta profesională în care este încadrat;

- să fi obţinut, de la ultima promovare, cel puţin trei calificative la evaluarea profesională individuală, iar cel puţin două dintre acestea să fie de ,,foarte bine”.

**Concursul** constă în susţinerea unei probe scrise.

**Proba scrisă** se va desfăşura la sediul Unităţii Militare 02605 Bucureşti, B-dul Drumul Taberei, nr. 7A, sector 6, în data de 17.08.2022 ora 09.00.

Eventualele contestaţii cu privire la rezultatul probei scrise se vor depune la sediul Unităţii Militare 02605 Bucureşti până pe data de 22.08.2022, ora 12.00.

Rezultatele soluţionării contestaţiilor cu privire la notarea probei scrise se vor afişa la sediul Unităţii Militare 02605 Bucureşti şi pe pagina de internet [**www.mapn.ro**](http://www.mapn.ro) în secţiunea „Anunţuri”, în data de 24.08.2022, ora 12.00.

**Rezultatul final al concursului** se va afişa la sediul Unităţii Militare 02605 Bucureşti şi pe pagina de internet [**www.mapn.ro**](http://www.mapn.ro) în secţiunea „Anunţuri”, în data de 24.08.2022 ora 13.00.

**Rezultatul final al concursului nu se contestă**.

 **BIBLIOGRAFIA ȘI TEMATICA**

**Pentru funcția de muncitor calificat I (electrician):**

**Bibliografie**

* Legea nr. 53 din 24 ianuarie 2003 (\*actualizată\*) privind Codul muncii;
* Legea nr. 307 din 12 iulie 2006 (\*republicată\*) privind apărarea împotriva incendiilor;
* Legea nr. 319 din 14 iulie 2006 (\*actualizată\*) privind Securitatea şi sănătatea în muncă;
* Ordonanța de urgență nr. 195/2005 (\*actualizată\*) privind Protecția mediului.
* Manual pentru autorizarea electricienilor instalatori, autori - ing. Ion MIHAI, ing. Dorin MERIŞCA, ing. Eugen MÎNZĂREANU, Editura Centrul de Informare şi Documentare pentru Energetică, Bucureşti, 1995.

 **Tematica**

* Drepturile și obligațiile salariatului;
* Timpul de muncă și odihnă;
* Concediile (odihnă, formare profesională, medicale, fără plată);
* Obligațiile lucrătorilor privind securitatea și sănătatea în muncă;
* Obligații privind apărarea împotriva incendiilor;
* Răspunderea disciplinară a salariaților;
* Dimensionarea racordurilor şi coloanelor electrice;
* Montarea firidelor de branşament și secundare.

**Pentru funcția de muncitor calificat II (instalator):**

**Bibliografie**

* Legea nr. 53 din 24 ianuarie 2003 (\*actualizată\*) privind Codul muncii;
* Legea nr. 307 din 12 iulie 2006 (\*republicată\*) privind apărarea împotriva incendiilor;
* Legea nr. 319 din 14 iulie 2006 (\*actualizată\*) privind Securitatea şi sănătatea în muncă;
* Ordonanța de urgență nr. 195/2005 (\*actualizată\*) privind Protecția mediului.
* Instalații tehnico-sanitare și de gaze – Ștefan Vintilă; Gheorghe Constantinescu
* Instalații de încălzire sanitare și gaz (Exploatare : Întreținere, Reparații) - Mihai Ilina; Constantin Luță - Editura tehnică București 1974.

 **Tematica**

* Drepturile și obligațiile salariatului;
* Timpul de muncă și odihnă;
* Concediile (odihnă, formare profesională, medicale, fără plată);
* Obligațiile lucrătorilor privind securitatea și sănătatea în muncă;
* Obligații privind apărarea împotriva incendiilor;
* Răspunderea disciplinară a salariaților;
* Tipuri de instalaţii pentru prepararea apei calde;
* Rolul instalaţiilor interioare de alimentare cu apă rece şi caldă.

 **NOTE:**

1. Toate activităţile se desfăşoară la sediul U.M. 02605, Bdul Drumul Taberei nr. 7A, sector 6, Bucureşti, telefon contact 0214080700 interior 272.

2. Prevederile actelor normative cuprinse în bibliografie se studiază cu modificările şi completările ulterioare, după caz.